Revyen har længe arbejdet på at kunne spille i Odense og drage videre til Aalborg, men må nu erkende, at revyen er nødsaget til at springe over i 2020. - Det har været en tung beslutning, ikke mindst i et år, hvor der mere end nogensinde, er brug for en revy. Der har været spillet revy uafbrudt i 170 år i Danmark. Hvert eneste års revyer har fortalt om samtidens trends og politiske sager, og selv ikke 2. verdenskrig kunne sætte en stopper for revyerne. Men det gjorde Corona altså, lyder det i en pressemeddelelse fra revyen. Det nuværende hold fra 2020 ville simpelthen ikke gå glip af revy i Odense og Aalborg, og har derfor ryddet kalenderne til næste år for at spille. Samtidig havde revyen allerede indgået aftale med Henrik Koefoed, så sammen med Stig Rossen, Mathilde Passer, Thomas Mørk, Mette Marckmann og ikke mindst Lars Arvad tager de virkelig revanche. Odense Sommerrevy spiller i Aalborg Kongres & Kultur Center fra 27. til 29. august 2021.

Referat:
Aalborg Kongres og Kulturcenter var klar - ligeså hele holdet bag Odense Sommerrevy, som for første gang i år skulle spille i Aalborg, men på grund af coronakrisen, så bliver det hele nu rykket et år.